Spettefamilien

hakkespetter
 pikuletter
 vendehalser

Spettefamilien eller spetter (Picidae) er en familie med små til ganske store trelevende spettefugler (Piciformes). Spettene er trelevende fugler Familien består av cirka 237–254 arter. Spettenes nærmeste slektninger er vokseterne (Indicatoridae), som regnes som ei søstergruppe. Åtte arter hekker i Norge; svartspett, grønnspett, gråspett, dvergspett, flaggspett, hvitryggspett, tretåspett og vendehals.

Biologi 
Spetter måler omkring 7–60 cm og har rett, middels lagt nebb, lang tunge med pigget tupp, ei ofte farge- og mønsterrik fjærdrakt, som oftest med en ganske lang stjert. Nesten alle artene har korte ekstremiteter og føtter med fire tær (noen har kun tre tær), der to tær (2. og 3. tå) som peker framover og to tær (1. og 4. tå) som peker bakover. Dette arrangementet av tær kalles zygodactyly og er en evolusjonær adapsjon, som har åpenbare fordeler når mesteparten av livet tilbringes i trærne. Det gjør nemlig artene til ypperlige klatrere. Som andre spettefugler mangler også hakkespettene dun i alle stadier av livet, også når de er nyklekte. De lever hovedsakelig av frø (fra kongler) og insekter (som de hakker frem fra tørre trestammer og lignende).

Spettene er hullrugere og tilpasser redeplassen ved å hakke ut hulrom i tær. Som oftest hakkes det nytt hull hvert år. Når spettene har forlater reirene brukes reirhullene av mange andre arter, for eksempel stær, meiser og ugler. På denne måten skaper spetten nye områder for reirbygging. Hos spettene bidrar begge foreldrene med uthakking av reirhull, ruging av egg og mating av unger. Uthakkingen starter tidlig på våren, og eggene legges så fort hullet er ferdig. Ruging av egg varer i ca. 17-20 døgn og ungene forlater reiret når de er ca. 15-20 døgn gamle. Kun noen av spetteartene bruker sang til å lokke til seg partner og for å forsvare territoriet, mens alle benytter seg av tromming. Med tromming menes at spetten finner et tre eller grein som bærer lyd godt, på dette stedet hakker den slik at det dannes en rask og høy trommelyd. Trommingen kan høres på veldig lang avstand. Før trodde man at slik tromming varslet om regn og død.

Av ni hakkespetter som hekker i Europa, hekker sju i Norge; svartspett, grønnspett, gråspett, dvergspett, flaggspett, hvitryggspett og tretåspett. I tillegg hekker vendehals her. De to andre artene som hekker i Europa er mellomspett og syriaspett.

Inndeling 
Inndelingen følger Taxonomy in Flux og er i henhold til Boyd (2017). Boyd regner med 237 arter fordelt i tre underfamilier, sju tribus og 38 slekter. Det hersker imidlertid uenighet om denne inndelingen. HBW Alive regner med 254 arter i 33 slekter. Andre autoriteter kan ha lignende forskjeller i inndelingen. Norske navn på artene følger Norsk navnekomité for fugl og er i henhold til Syvertsen et al. (2008). Beskrivelser i parentes er ikke offisielle navn. Alle arter har nødvendigvis ikke fått norsk navn.

 Piciformes, spettefugler, 467–484 arter
 Galbuli, (jakamarfugler), 57 arter
 Pici, (egentlige spettefugler), 410–427 arter
 Ramphastides, 157 arter
 Picides, 253–270 arter
 Indicatoridae, vokseterfamilien, 16 arter
 Picidae, spettefamilien, 237–254 arter
 Jynginae, vendehalser
 Jynx, 2 arter
 Picumninae, pikuletter
 Verreauxia, 1 art
 Sasia, 2 arter
 Vivia, 1 art
 Picumnus, 25 arter
 Picinae, hakkespetter
 Nesoctitini
 Nesoctites, 1 art
 Hemicircini
 Hemicircus, 2 arter
 Chrysocolaptini
 Blythipicus, 2 arter
 Reinwardtipicus, 1 art
 Chrysocolaptes, 2 arter
 Campephilini
 Campephilus, 12 arter
 Picini
 Micropternus, 1 art
 Meiglyptes, 3 arter
 Gecinulus, 2 arter
 Dinopium, 6 arter
 Chrysophlegma, 3 arter
 Picus, 13 arter
 Geocolaptes, 14 art
 Hylatomus, 3 arter
 Dryocopus, 3 arter
 Mulleripicus, 4 arter
 Celeus, 13 arter
 Piculus, 7 arter
 Colaptes, 13 arter
 Melanerpini
 Chryserpes. 1 art
 Sphyrapicus, 4 arter
 Xiphidiopicus, 1 art
 Melanerpes, 7 arter
 Centurus, 16 arter
 Picoidini
 Picoides, 3 arter
 Yungipicus, 7 arter
 Dendrocoptes, 3 arter
 Leiopicus, 1 art
 Chloropicus, 15 arter
 Dendrocopos, 12 arter
 Dryobates, 5 arter
 Leuconotopicus, 6 arter
 Veniliornis, 14 arter

Referanser

Eksterne lenker 
 
 Hakkespettene våre: En innføring i økologi

Spettefugler
Dyr formelt beskrevet av William Elford Leach
Fugler formelt beskrevet i 1820